湖州寒食陪太守南園宴
作者：梅堯臣
朝代：宋

paragraphs: 寒食二月三月交，紅桃破纇柳染梢。
陰晴不定野雲密，黕黕鼓聲湖岸坳。
使君千騎出南圃，歌吹前導後鳴鐃。
是時輒預車馬末，傾市競觀民業拋。
竹亭臨水美可愛，嗑咂草木皆吐苞。
遊人春服靚粧出，笑踏俚歌相與嘲。
使君白髮體尤健，自晨及暮奏酒肴。
爾輩少年翻易倦，倚席欠伸誰得教。
公雖不責以正禮，我意未容誠斗筲。
逡巡秉燭各分散，小人爭路何呶呶。